કમલા પર બળજબરી થઈ હશે ત્યારે તેણે મોટેમોટેથી ચીસો પાડી હશે.. રડી હશે.. હેવાનિયત સામે તેણે હિંમત દાખવી હશે. જુલમનો શિકાર બનેલી એ જનેતા બનવા જઈ રહેલીને બધું યાદ આવતાં એ ચીસાચીસ કરી મૂકતી હતી. કમલા ક્યારેક પોતાની આસપાસ રહેલી વ્યક્તિ અને વસ્તુઓને પણ ઈજા પહોંચાડતી. કમલા ક્યારેક સાવ સૂનમૂન બેઠી રહેતી તો ક્યારેક કલાકો સુધી ફિલ્મી ગીતો ગાતી રહેતી. કમલા પહેલેથી જ ગાંડપણ ધરાવતી હતી કે પછી સામૂહિક બળાત્કારનો ભોગ બન્યા બાદ તેની માનસિક હાલત બગડી હતી એ કહેવું મુશ્કેલ હતું.